SET ภาคบ่ายร่วง 10 จุด หลังมีแรงขายในหุ้นกลุ่มพลังงาน-สื่อสาร
SET ภาคบ่ายร่วง 10 จุด หลังมีแรงขายในหุ้นกลุ่มพลังงาน-สื่อสารอย่างหนัก โดยดัชนีฯล่าสุดเมื่อเวลา 15.52 น. ดัชนีหุ้นไทย อยู่ที่ 1,413.57 จุด ลดลง 9.85 จุด หรือ 0.69% สูงสุด 1,427.05 จุด ต่ำสุด 1,1413.17 จุด มูลค่าการซื้อขาย 3.23 หมื่นลบ.
5 พ.ย. 2558

ผู้สื่อข่าวรายงานว่า ตลาดหุ้นไทยภาคบ่ายร่วง 10 จุด โดยดัชนีฯล่าสุดเมื่อเวลา 15.52 น. ดัชนีหุ้นไทย อยู่ที่ 1,413.57 จุด ลดลง 9.85 จุด หรือ 0.69% สูงสุด 1,427.05 จุด ต่ำสุด 1,1413.17 จุด มูลค่าการซื้อขาย 3.23 หมื่นลบ. คาดเป็นผลมาจากแรงขายในหุ้นกลุ่มพลังงาน-สื่อสาร
 
นายณัฐชาต เมฆมาสิน ผู้อำนวยการฝ่ายวิเคราะห์หลักทรัพย์ บล.ทรีนีตี้ เปิดเผยว่า ตลาดหุ้นไทยในช่วงบ่ายนี้ปรับตัวลงกว่า 10 จุด เป็นไปในทิศทางเดียวกับตลาดต่างประเทศที่ส่วนใหญ่ติดลบ โดยตลาดหุ้นอื่นในภูมิภาคเอเชียส่วนใหญ่ปรับตัวลง ยกเว้นตลาดหุ้นจีนและญี่ปุ่น ส่วนตลาดในยุโรปที่เปิดเทรดในช่วงบ่ายนี้ก็ปรับตัวลงด้วยเช่นกัน
ทั้งนี้ มองว่าเป็นผลจากที่ธนาคารกลางสหรัฐฯ(เฟด)ส่งสัญญาณย้ำแนวโน้มปรับขึ้นอัตราดอกเบี้ยในเดือนธ.ค.และราคาน้ำมันก็อ่อนตัวลง อีกทั้งหากมองที่ Valuation ของตลาดหุ้นไทยจะเห็นว่าแพงแล้ว โดยเฉพาะเมื่อดัชนียืนเหนือระดับ 1,400 จุด ทำให้ตลาดฯมีความเปราะบาง พร้อมให้แนวรับ 1,400 จุด ส่วนแนวต้าน 1,420 จุด
 
10 อันดับหุ้นที่กดดัชนี ณ เวลา 15.58 น.
 
ภาพประกอบ : ASPEN